《赠别君英》
宋代·舒岳祥

相去十五里，不来几半年。
知君农事段，疏我话诗篇。
置石桐阴涧，开门海口天。
老人愁此别，把酒菊丛边。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。